વિકાસમાં તો ભોગ આપવા પડે તેવી દલીલ કરનારનો વિકાસ માટે ઘરના કંપાઉન્ડની દિવાલ તુટે ત્યારે ભોગ કોને કહેવાય તેની ખબર પડે, સ્ટેચ્ુ ઓફ યુનિટી પછી હવે સરકારને અમદાવાદમાં આવેલા ગાંધી આશ્રમ ઉપર પ્રેમ ઉભરાયો છે, ગાંધી આશ્રમ આતંરરાષ્ટ્રીય કક્ષાનો બનાવવો છે, સરકાર પોતાનો હેતુ સાફ છે તેવો દાવો કરતા કહે છે 1917માં ગાંધીજીએ આશ્રમ બનાવ્યો તેવી મુળ સ્થિતિમાં આશ્રમ બનાવવાનો છે કારણ સમયના ચક્રની સાથે આશ્રમની વચ્ચેથી એક રસ્તો પસાર થઈ ગયો છે, આશ્રમ 1917ની સ્થિતિમાં આવે તેના કરતા  ઉત્તમ કોઈ બાબત હોઈ શકે નહીં પરંતુ કોચરબ આશ્રમ છોડી સાબરમતી આશ્રમ બનવાનો ગાંધીએ નિર્ણય કર્યો તેની પાછળ મુખ્ય કારણ હરિજનો હતા, ગાંધી પોતાની સાથે હરિજનોને વસાવવા માગતા હતા અને તેમણે આશ્રમની સામે જ તેમના માટે વસાહત ઉભી કરી